लूप लाइन में जा रहा इंजन पटरी से उतरा
आमला से दुर्घटना राहत गाड़ी बुलाकर इंजन को पटरी पर लाए
भास्कर संवाददाता | घोड़ाडोंगरी
रेलवे स्टेशन के पास गुरुवार सुबह 9.30 बजे लूप लाइन में खड़े होने जा रहा इंजन पटरी से उतर गया। इंजन के बेपटरी होते ही ड्राइवर ने सतर्कता दिखाते हुए इंजन को रोक दिया। जिससे इंजन पूरी तरह बेपटरी नहीं हो पाया। ड्राइवर ने इंजन को आगे-पीछे कर पटरी पर लाने का प्रयास किया, लेकिन इससे इंजन का पिछला पहिया ऊपर उठ गया। इसके बाद मौके पर पहुंचे रेलकर्मियों ने इंजन को पटरी पर लाने का प्रयास शुरू किया। देर शाम तक सफलता नहीं मिली तो आमला से दुर्घटना राहत गाड़ी को बुलाया। गाड़ी ने इंजन को पटरी पर लाया। इंजन के बेपटरी होने के कारण प्लेटफार्म नंबर 3, लूप लाइन और सारनी ट्रैक पर यातायात बंद हो गया था। हालांकि इससे रेल यातायात प्रभावित नहीं हुआ। यदि इंजन के साथ मालगाड़ी के डिब्बे लगे होते तो यातायात रुक सकता था। सिर्फ सारनी ट्रैक पर यातायात रुका रहा।
घोड़ाडोंगरी। घटना के बाद इस तरह पटरी के ऊपर उठ गया इंजन का पहिया
hin_Deva hin_Deva bho_Deva hin_Deva bho_Deva